Вътьо Раковски
Усещане

chitanka.info

Ти си толкова светла и малка,

фина като звук от цигулка.

Имам чувството, че си русалка

или светулка.

Страхувам се, че ако излезем вечер

и се залутаме из гората,

не ще мога да те върна вече —

ще се слееш ти с тишината,

с шумоленето на ветровете

на дърветата в люлките,

с тайнствения живот на лесовете,

с ятото на светулките.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.